Jautājumi un atbildes par atklātu  konkursu
“Finanšu un vadības konsultāciju pakalpojumu sniegšana”
(ID Nr. CAIP 2024/27)

Atbildes uz jautājumiem nr.2.

1. Jautājumi 01.07.2024.:
1.	Vai nolikuma 3.3.1. punkta pieredze paredzes kritēriju izpildei, Pretendents var balstīties uz citu personu pieredzi? (Piemēram – globālajiem tīkla uzņēmumiem piesaistīt citas Eiropas Savienības dalībvalsts pārstāvjus ar nepieciešamo pieredzi);

2.	Nolikuma 3.2.punkts paredz, ka Pretendents ir reģistrēts Zvērinātu revidentu komercsabiedrību reģistrā. Vienlaikus, Nolikuma 3.3.2. un 3.3.3. punkts prasa Pretendentam pieredzi tādos ar revīzijas pakalpojumu sniegšanu nesaistītos jautājumos, ar kuriem zvērinātu revidentu komercsabiedrības nenodarbojas, vai pat nav tiesīgas nodarboties. Proti, saskaņā ar Revīzijas pakalpojumu likumu zvērinātu revidentu komercsabiedrības sniedz revīzijas pakalpojumus, savukārt ar revīziju nesaistītus pakalpojumu sniegšana ir ierobežota. Līdz ar to zvērinātu revidentu komercsabiedrība nevarētu konsultēt klientus, piemēram, kapitālsabiedrību reorganizācijas procesā un kapitāla daļu atsavināšanas darījumā (Nolikuma 3.3.3.pkt.) vai valsts vai pašvaldību iestādes vai kapitālsabiedrības vidēja termiņa darbības stratēģijas izstrādes procesā (Nolikuma 3.3.2.pkt.). Minētais nozīmē, ka Nolikums pats par sevi prezumē, ka lai izpildītu Nolikuma atlases prasības, pretendentam, kas ir zvērinātu revidentu komercsabiedrība, ir a priori jāpaļaujas uz citu personu spējām. 
a.	Vai tas nozīmē, ka Nolikums būtībā paredz, ka pretendentam, kas ir zvērinātu revidentu komercsabiedrība, un tādēļ pats nevar izpildīt atlases prasības, vienmēr ir jāveido personu apvienība (Nolikuma 3.9.pkt.) vai jāņem apakšuzņēmējs (Nolikuma 3.10.pkt.)?
b.	Vai arī ir pietiekami, ja attiecīgais pretendents neveido personu apvienību un nepiesaista apakšuzņēmējus, bet atlases prasību izpildei atsaucas uz citiem uzņēmumiem, kam ir attiecīgā pieredze, saskaņā ar Nolikuma 3.8.punktā paredzēto?
c.	Proti, […] uzņēmumu grupā Latvijā bez potenciālā pretendenta SIA "[…]" vēl ir uzņēmumi Akciju sabiedrība "[…]" un "Zvērinātu advokātu birojs […]" SIA, kas izpilda Nolikuma 3.3.2. un 3.3.3. punkta prasības. Kā potenciālajam pretendentam SIA "[…] būtu pietiekami noformēt attiecības ar tā grupas uzņēmumiem (Akciju sabiedrība "[…]" un "Zvērinātu advokātu birojs […]" SIA), ja tas vēlas atsaukties uz šo uzņēmumu pieredzi, lai izpildītu Nolikuma 3.3.2. un 3.3.3. punktos minētās atlases prasības?

Atbilde:
1.1. Nolikuma 3.3.1. punkta atlases prasības izpildei Pretendents var:
1.1.1. balstīties uz citu personu pieredzi – atbilstoši Nolikuma 3.8. punktam. Un ņemot vērā, ka Publisko iepirkumu likuma 46.pantu ceturtā daļa, nosaka, ka “Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.”
Vienlaikus, norādām, ja pretendents balstīsies uz citas personas spējām, tad šai balstošajai personai jāpiedalās līguma izpildē.
1.1.2. veidot Personu Apvienību (atbilstoši Nolikuma 3.9. punktam);
1.2. Pretendentam, lai izpildītu Nolikumā minētās prasības ir tiesības piesaistīt citas personas un apakšuzņēmējus, kārtībā kā to paredz Publisko iepirkumu likums un Nolikuma 3.8. un 3.10. punkts. Par citu personu piesaisti pierādījumam jāiesniedz šo personu apliecinājums vai vienošanās par sadarbību konkrētā līguma izpildē, kā arī ir jāaizpilda informācija par apakšuzņēmējiem, ja attiecināms (Nolikuma 2.1. pielikums). 
Papildus attiecībā uz norādi “zvērinātu revidentu komercsabiedrība nevarētu konsultēt klientus, piemēram, kapitālsabiedrību reorganizācijas procesā un kapitāla daļu atsavināšanas darījumā (Nolikuma 3.3.3.pkt.) vai valsts vai pašvaldību iestādes vai kapitālsabiedrības vidēja termiņa darbības stratēģijas izstrādes procesā (Nolikuma 3.3.2.pkt.)”, jānorāda, ka šādi citi pakalpojumi var tikt sniegti citiem klientiem (nevis tiem, kam tiek sniegti gada pārskata revīzijas pakalpojumi), kā tas praksē arī notiek.

2. Jautājumi 02.07.2024.:
Atsaucoties uz iepirkuma nolikuma tehniskās specifikācijas / tehniskā piedāvājuma 3. punktu, lūdzam sniegt komentāru, pēc kādiem kritērijiem (cena, kvalitāte u.tml.) tiks vērtēti pakalpojumu sniedzēju iesniegtie piedāvājumi atsevišķām konsultācijām konkrētā jomā pēc Vispārīgās vienošanās noslēgšanas.

Papildus lūdzam sniegt atbildi, vai pakalpojuma sniedzējs drīkstēs jau pēc Vispārīgās vienošanās noslēgšanas norādīt zemāku cenu konkrētā Pasūtītājam aktuālajā konsultāciju jomā, nekā tā norādīta finanšu piedāvājumā.

Atbilde:
2.1.  Piedāvājumu vērtēšanas kritērijs ir norādīts iepirkuma nolikuma 6.pielikuma “Vispārīgā vienošanās” 1.pielikuma “Saimnieciski visizdevīgākā piedāvājuma izvēles kritēriji un kārtība” 13.punktā, kas nosāka, ka “Iepirkuma komisija no visiem prasībām atbilstošajiem piedāvājumiem izvēlas piedāvājumu ar viszemāko piedāvāto kopējo pakalpojuma cenu”;

2.2. Saskaņā ar iepirkuma nolikuma 6.pielikuma “Vispārīgā vienošanās” 1.pielikuma “Saimnieciski visizdevīgākā piedāvājuma izvēles kritēriji un kārtība” 5.punktu, kas nosāka, ka “Izpildītājs darba uzdevumā norādītajā termiņā sagatavo un iesniedz Institūcijai piedāvājumu, kurā norāda pakalpojuma izmaksas (viena konsultanta vienas darba stundas izmaksas atsevišķi par padziļinātu finanšu ekspertīzi bez PVN un atsevišķi par klātienes atbalstu sarunās un Pasūtītāja pārstāvniecību valsts institūcijās bez PVN (ja attiecināms), iesaistīto konsultantu skaitu un stundu apjomu katram veidam un konsultantam, kāds nepieciešams, lai atbilstoši darba uzdevumam sniegtu kvalitatīvu pakalpojumu Pasūtītāja norādītajā termiņā. Izpildītājs viena konsultanta darba stundas izmaksu par Pakalpojumu var norādīt zemāku nekā tā ir iesniegtajā Finanšu piedāvājumā” pakalpojuma sniedzējs var norādīt zemāku cenu konkrētā Pasūtītājam aktuālajā konsultāciju jomā, nekā tā bija norādīta sākotnējā finanšu piedāvājumā.


